钦定古今图书集成/明伦汇编/氏族典/第430卷 > 赵令𡷫
## 钦定古今图书集成/明伦汇编/氏族典/第430卷 > 赵令𡷫

按《宋史赵令𡷫传》：“令𡷫，懿王元孙。建炎初，仕至鄂州
通守，领兵戍武昌，擢知黄州。三年，以内艰去。时金人
闻孟太后在南昌，欲邀之，径犯黄州。令𡷫已还，在道
疾趋入城。城陷，金人欲降之，大骂不屈。金人怒，鞭之，
流血被面，骂不绝口而死。谥愍忠。初，城破，都监王远、
判官吴源、巡检刘卓皆以不屈死焉。”